Қарағанды облысы Жезқазған қаласы

Жезқазған қаласы білім бөлімінің әдіскері

Есенова Шолпан Асановна

**Тақырыбы**: «Мектепке дейінгі балалардың ой өрісін және тілін дамыту үшін ата- аналарға берілетін 10 кеңес».

 Мектепке дейінгі кезеңде бала образды ойлауда болады, себебі ол әлі үлкендердің пайымдау техникасын меңгермеген. Білім алу балалар ойларын дамытудың міндетті шарттары болып табылады. Ойлау баланың дамуына оның таным әрекетіне үзіліссіз өрістеп, кеңеюіне байланысты болады. Жалпы егер бала кейбір заттарды сирек көріп, аз әрекет ететін болса онда ол затты бір жақты ғана танып білетін болады. Заттар мен күнделікті әрекет етіп танып білу баланың бойында бейнелік ойлаудың дамуына әсер етеді. Мектепке дейінгі баланың мынадай ойлауының ерекшеліктері болады

* 5 жастағы балалар мәселені шешу күні бұрын ойланған сөздік формада беріледі.
* Соған байланысты баланың орындайтын әрекетінің мәні өзгереді.
* Әр түрлі жағдайдың әсер етуінен ойлау үдерісінің мәні өзгереді.
* Көрнекілік амалдық ойлау жаққа шығарылмайды, жоғалып та кетпейді.Ол балада жинақталып тұрған қор сияқты.

Мектепке дейінгі балалардың ой өрісін дамыту арқылы сөйлеу қабілеттерін дамытамыз. Ерте жаста бала тілі өте икемді келеді. Балалармен жүргізілетін жаттығу түрлері әр алуан болу қажет. Сөздің ұғым беретін жағын меңгеруге көңіл бөліп ойлау қабілеттерін дамыту, өз ойын еркін жеткізуін ,сөйлеу қабілеттерін қалыптастыру. Ойлау арқылы сөйлеуді дамытуда ата – анаға төмендегідей кеңестерді ұсынамын

Мысалы:

* Дыбыстарды дұрыс айтуға жаттықтыру
* Суретке қарап әңгімелеу
* Ертегі кейіпкерлерінің жағымды және жағымсыз іс -әрекеттері туралы ой бөлісу.
* Дене тәрбиесіне арналған жаттығулар мен шұғылдану
* Сүйікті әндерін орындау немесе ұрпаққа қосылып билеу
* Мақал-мәтелдерді қайталап айтқызу
* Төрт жолды тақпақтарды жаттату
* Сөз,сөйлем, өлең айтқызып дыбыстарды үйрету
* Ертегі кейіпкерлерін сөйлету арқылы балалармен диалог құрастыру
* Үн таспаға жазылған үндерді тыңдау және үстел үстінде ойнайтын ойындарды пайдаланып, әр дыбысқа байланысты суреттерді топтастыру.

Қорыта келгенде мектепке дейінгі балалардың ой- өрісін және тілін дамытуда тек қана тәрбиешінің ғана емес, сонымен қатар ата-ананыңда атқаратын рөлі өте зор .